Държавен вестник, бр. 24, 2023 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  24
ска защита и/или експертите за развитието 
на ситуацията в района на бедствието и на 
определените места на дейност и осигурява, 
при необходимост, преводачи и средства за 
комуникация с оперативния щаб.
3. Спасителните екипи, звената за граж-
данска защита и/или експертите, както и 
тяхното оборудване, трябва да са в състояние 
да действат самостоятелно и независимо до 
24 часа след своето пристигане в района на 
бедствието.
Член 12
Разходи по операциите за помощ при бедствие
1. Страната, оказваща помощ, няма право 
на възстановяване на разходи, възникнали 
при оказването на помощта, от страната, 
искаща помощ.
2. Алинея 1 на този член се прилага също 
и за разходи, възникнали от употребата, пов­
редата или загубата на оборудване, освен ако 
повредата или загубата на оборудване не се 
дължи на изключителната вина на длъжност-
ни лица или граждани на страната, искаща 
помощ.
3. Алинея 1 на този член не се прилага 
по отношение на разходи по подпомагането, 
възстановени изцяло или частично, при което 
страната, оказваща помощ, има предимство 
при възстановяването им.
4. Страната, искаща помощ, поема разнос-
ките по спасителни операции, изпълнени по 
нейна молба от физически или юридически 
лица от държавата на страната, оказваща 
помощ.
5. Страната, искаща помощ, осигурява 
безопасност и безплатна медицинска помощ 
за спасителните екипи, звената за гражданска 
защита и/или експертите, изпратени от стра-
ната, оказваща помощ, както и логистична 
подкрепа за периода на тяхната мисия.
6. Моторните превозни средства, изпол­
звани за подпомагане, са освободени от пътни 
и други такси.
Член 13
Обезщетение за вреди
1. Страните няма да предявяват искове 
за обезщетение за вреди, причинени от член 
на спасителния екип, звената за гражданска 
защита и/или от експерт при изпълнение на 
задача, свързана с прилагането на това спо-
разумение, както и искове за обезщетение за 
вреди от телесна повреда или смърт на член 
на спасителния екип, звената за гражданска 
защита и/или на експерт, възникнали при 
изпълнение на неговите/нейните задължения.
2. Ако член на спасителния екип, звена-
та за гражданска защита и/или експерт от 
страната, оказваща помощ, причини вреда на 
трета страна на територията на държавата на 
страната, искаща помощ, при изпълнение на 
дейностите по това споразумение, тази вреда 
се поправя от страната, искаща помощ, в 
съответствие с нейното национално законо-
дателство, по същия начин, както ако тази 
вреда е причинена от нейни граждани при 
изпълнение на служебните им задължения.
3. В отклонение на предвиденото в ал. 1 
и 2 на този член вредите, причинени от член 
на спасителния екип, звената за гражданска 
защита и/или от експерт умишлено или поради 
груба небрежност, се поправят от страната, 
оказваща помощ, при условие че фактът на 
злонамереното причиняване на вредите е 
доказан от страната, искаща помощ, в про-
изводство пред съд.
4. Страните си взаимодействат в съответ-
ствие с националното си законодателство, 
за да улеснят уреждането на исковете за 
обезщетение за вреди, и си разменят цялата 
налична информация за всички случаи, при 
които са причинени вреди в съответствие с 
разпоредбите на този член.
5. Разпоредбите на този член се прилагат 
и в случаите, когато държавата на една от 
страните е транзитна държава.
Член 14
Комуникации при операции за помощ при 
бедствие
Компетентните органи осигуряват всички 
необходими мерки за установяване на надежд-
на комуникация за нуждите на спасителните 
екипи, звената за гражданска защита и/или 
експертите на мястото на операциите за по-
мощ при бедствие.
Член 15
Прекратяване на операции за помощ при 
бедствие
Спасителните екипи, звената за граждан-
ска защита и/или експертите прекратяват 
своите действия незабавно след получаване 
на писмено искане от компетентния орган на 
страната, искаща помощ.
Член 16
Уреждане на спорове
Всички спорове, възникнали по повод тъл-
куването и прилагането на това споразумение, 
се решават чрез консултации между страните.
Член 17
Други международни споразумения
Това споразумение не засяга правата и 
задълженията на страните, произтичащи от 
други двустранни или многостранни между-
народни споразумения, задължителни за тях.
Член 18
Заключителни разпоредби
1. Това споразумение влиза в сила на първия 
ден от месеца, следващ датата на получава-
нето на последното писмено уведомление,